Episodul 120 // Chile Chill 10 - "Reacoperirea oglinzii principale VLT" Muzica: breitbandkater - Traumtierchen
Departe, în Deșertul Atacama din Chile, la 2635 de metri deasupra nivelului mării, se află Telescopul Foarte Mare al ESO (VLT)
Aceste patru telescoape uriașe ce conțin unele dintre cele mai mari oglinzi din lume, captează lumină în vârstă de miliarde de ani.
Pentru a prinde cât mai mult posibil din lumina palidă a cosmosului, aceste oglinzi trebuie să fie extrem de reflectante.
Un strat de aluminiu, gros de numai 80 de nanometri, îmracă suprafața oglinzii
- mai mult de 50 de metri pătrați de vitroceramică ZerodurⓇ.
De-a lungul timpului oglinzile sunt expuse la praf și alți poluanți.
Pentru a menține imaginile cosmice la o înaltă calitate,
oglinzile trebuie să fie curățate și stratul de aluminiu înlocuit în mod regulat.
Reacoperirea este o procedură dificilă și laborioasă.
Este vital ca oglinda să nu fie zgâriată sau deteriorată în vreun fel.
Nu există nicio oglindă de schimb în caz de eroare!
Operația de opt zile începe cu aducerea atentă a oglinzii de 23 de tone la fabrica de reacoperire.
În primul rând, partea de dedesubt este curățată manual pentru eliminarea uleiurilor, impurităților și altor murdării.
Oglinda este dusă apoi în camera curată pentru o altă rundă de curățare,
asigurându-se astfel că nu rămân pe suprafața oglinzii poluanți sau praf.
Acidul îndepărtează apoi filmul de aluminiu, dezvăluind culoarea reală, de chihlimbar, a materialului de dedesubt.
După o clătire finală și uscare, oglinda este mutată în camera vidată.
După ce aerul este aspirat,
plasma stimulată electric desăvârșește totul printr-o ultimă curățare și uscare a suprafeței optice.
In final, particule de aluminiu sunt vaporizate pe oglindă pentru a crea un nou strat subțire, perfect reflectant.
De numai 12 de grame per total!
O verificare finală este făcută pentru măsurarea reflectivității.
Oglinda este apoi adusă înapoi acasă la VLT
pentru a continua să producă unele dintre cele mai remarcabile observații făcute vreodată.
Transcrierea: ESO; Traducerea: Daniela H.S.